Pályázati kiírás 2017

Az ÉMNÖSZ pályázatot hirdet Pest, Heves és Nógrád megyében működő *német nemzetiségi önkormányzatok, egyesületek, alapítványok, német nemzetiségi intézmények (iskola, óvoda) részére* olyan projektek megvalósítására, amelyek az identitás erősítését szolgálják a projektek pénzügyi fedezetének *részbeni* hozzájárulására.

**Témakörök:**

**A téma:** énekkarok, zenekarok, tánccsoportok stb. és intézmények **kerek évfordulóihoz, jubileumaihoz** kapcsolódó rendezvények;

**B téma:** emléktáblák, emlékhelyek létesítése, a kitelepítés 70. évfordulós rendezvényei; málenkij robotos megemlékezések, megemlékezések a betelepülésről

**C téma:** tanórán kívüli innovatív német nemzetiségi projektek megvalósítása és/vagy mások által történő használhatóvá tételének támogatása (kiadvány, CD, DVD sokszorosítás vagy internetes felületre feltevés) pl. népismereti tananyag/rész kidolgozása;

**D téma:** zenekarok részére kottavásárlás, régi zenekari kották, stb. digitalizálása, helyi német nemzetiségi anyag hangfelvételének stúdióbérlete, tájnyelvi gyűjtőmunka és annak feldolgozása.

A pályázás feltétele, hogy a település 2016. évi német nemzetiségi programtervét e-mailben az [emnosz@emnosz.hu](mailto:emnosz@emnosz.hu) címre elküldje. Amennyiben a pályázatot nem a német önkormányzat valósítja meg, a német önkormányzat határozata szükséges a pályázat elvi támogatásáról.

A pályázat részletes tartalmi kidolgozása német nyelven az alábbiakat tartalmazza:

A és B típusú pályázat esetén:- tervezett program, időpont, helyszín,

* más német nemzetiségi települések részvétele,
* résztvevők tervezett létszáma, összetétele, (gyermek, ifjúsági, felnőtt, nem nemzetiségiek várható részvétele)
* a rendezvény tételes költségvetése saját és egyéb más források megjelölésével,
* a kért támogatás összege és pontos tárgya, (a költségek közül mire kívánják a támogatást fordítani)

C típusú pályázat esetén:

* tervezett vagy már megvalósított projekt leírása
* a projekt kezdetének és várható befejezésének dátuma
* CD, kiadvány, DVD tematikájának ismertetése, nyelve, célközönség, milyen hiányt pótol, miért van rá szükség

Az ÉMNÖSZ éves pénzügyi kerete a pályázati célokra 1. 500. 000,- Ft, amelyből egy-egy pályázat 50 000 Ft és 100 000 Ft közötti összeget nyerhet el.

Beadási határidő: március 20., június 20., szeptember 20,

Elbírálás beérkezés után 2 hét, folyamatosan.

**Tudnivalók:** A pályázatot egy eredeti példányban kell postai úton írásban vagy személyesen az EMNÖSZ postacímére 2040 Budaörs Liliom u 15. eljuttatni, valamint elektronikus úton is be kell küldeni. az [emnosz@emnosz.hu](mailto:emnosz@emnosz.hu) címre, hogy a bírálókhoz továbbítani lehessen. (Kérjük, a mellékleteket az űrlap után bemásolni szíveskedjenek! E-mailben pályázónként csak egy csatolt fájlt kérünk.)

Pályázati űrlapot e-mailben kell kérni az emnosz@emnosz.hu e-mail címről.

Azok a pályázók, akik a korábbi támogatásokkal nem, vagy hiányosan számoltak el, nem részesülhetnek támogatásban. A pályázati támogatási összeg kizárólag a település éves tagdíjának befizetése után utalható!

Amennyiben a támogatott a támogatást a helyi német önkormányzat számlájára kéri, a számláknak a helyi német önkormányzat címére kell, hogy szóljanak.

Az elnyert támogatás összegéről az ÉMNÖSZ a támogatottal támogatási szerződést köt és a program kezdete előtti héten utalja az elnyert összeget a megadott számlaszámra, abban az esetben, ha a német önkormányzat befizette éves tagdíját az ÉMNÖSZnek.

A támogatási szerződés egyik példányát az elszámolással és beszámolóval együtt legkésőbb a rendezvény után 30 nappal az ÉMNÖSZ címére kell beküldeni: 2040 Budaörs, Liliom u. 15. Beszámolóként újságcikk is elfogadott.

Az elszámoláshoz kérjük, olvassák el a pályázati elszámolás című linket a [www.emnosz.hu](http://www.emnosz.hu) honlapon.

Felvilágosítás kérhető a MNOÖ Regionális Irodájában a 23/445-048 és a 06/30-86-26-831 telefonon Szeltnerné Winhardt Ildikótól.

Budaörs, 2016. 02. 27.

Ritter Imre s.k.

ÉMNÖSZ elnök